CELEX: 32019R0714
Language: et
Date: 2019-03-07 00:00:00
Title: Komisjoni delegeeritud määrus (EL) 2019/714, 7. märts 2019, millega asendatakse Euroopa Parlamendi ja nõukogu määruse (EL) nr 211/2011 (kodanikualgatuse kohta) I lisa ning muudetakse selle II ja VII lisa

10.5.2019   
               
               
                  ET
               
               
                  Euroopa Liidu Teataja
               
               
                  L 123/30
               
            
         KOMISJONI DELEGEERITUD MÄÄRUS (EL) 2019/714,
         7. märts 2019,
         millega asendatakse Euroopa Parlamendi ja nõukogu määruse (EL) nr 211/2011 (kodanikualgatuse kohta) I lisa ning muudetakse selle II ja VII lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 16,
         ning arvestades järgmist:
         
                     (1)
                  
                  
                     Määruse (EL) nr 211/2011 artikli 7 lõikes 2 on sätestatud, et vähemalt ühest neljandikust liikmesriikidest pärinevate allakirjutanute minimaalne arv peaks vastama igast liikmesriigist valitavate Euroopa Parlamendi liikmete arvule, mis on korrutatud kordajaga 750. Kõnealused miinimumarvud on esitatud nimetatud määruse I lisas.
                  
               
                     (2)
                  
                  
                     29. märtsil 2017 esitas Suurbritannia ja Põhja-Iiri Ühendkuningriik (edaspidi „Ühendkuningriik“) Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval, või kui lepingut ei sõlmita, kahe aasta möödumisel teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (3)
                  
                  
                     28. juunil 2018 võttis Euroopa Ülemkogu vastu Euroopa Ülemkogu otsuse (EL) 2018/937 (2) Euroopa Parlamendi koosseisu kindlaksmääramise kohta. Otsus jõustus 3. juulil 2018 ja sellega kehtestati Euroopa Parlamendi 2. juulil 2019 algavaks 2019.–2024. aasta ametiajaks igast liikmesriigist valitavate esindajate arv.
                     Selleks, et kajastada neid norme, mis käsitlevad määruse (EL) nr 211/2011 I lisas sätestatud allakirjutanute minimaalset arvu, on asjakohane määruse (EL) nr 211/2011 I lisa muuta. Muudatus peaks hakkama kehtima 2. juulil 2019, mil algab parlamendi 2019.–2024. aasta ametiaeg. Kui aga Euroopa Liidu lepingu artikli 50 lõikes 3 osutatud kaheaastast perioodi peaks pikendatama üle nimetatud tähtaja, peaks muudatus hakkama kehtima pärast selle pikendatud perioodi möödumist. I lisa tuleks selguse huvides asendada.
                  
               
                     (4)
                  
                  
                     Määruse (EL) nr 211/2011 artikli 4 lõikes 1 on sätestatud, et kavandatud kodanikualgatuse korraldajad peavad taotlema komisjonilt kõnealuse algatuse registreerimist, esitades II lisas sätestatud teabe.
                  
               
                     (5)
                  
                  
                     Määruse (EL) nr 211/2011 artiklis 9 on sätestatud, et korraldajad peavad kasutama kodanikualgatuse komisjonile esitamiseks nimetatud määruse VII lisas esitatud vormi.
                  
               
                     (6)
                  
                  
                     Määruse (EL) nr 211/2011 II ja VII lisas esitatud vormid sisaldavad joonealust märkust, milles esitatakse teavet selle kohta, kuidas algatuse korraldajate ja rahastajate isikuandmeid töödeldakse. Vältimaks segiajamist asjaomase andmete töötlemise puhul kasutatava avaldusega isikuandmete puutumatuse kohta, on vaja joonealuses märkuses esitatud teavet lühendada ja lihtsustada.
                  
               
                     (7)
                  
                  
                     Joonealuste märkuste tekst osutab Euroopa Parlamendi ja nõukogu määrusele (EÜ) nr 45/2001 (3). Määrus (EÜ) nr 45/2001 on tühistatud ning asendatud alates 11. detsembrist 2018 Euroopa Parlamendi ja nõukogu määrusega (EL) 2018/1725 (4). Seepärast tuleks nimetatud joonealustest märkustest kustutada osundus määrusele (EÜ) nr 45/2001.
                  
               
                     (8)
                  
                  
                     Seepärast tuleks määruse (EL) nr 211/2011 I lisa asendada ning selle II ja VII lisa vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 211/2011 muudetakse järgmiselt.
            
                        1)
                     
                     
                        I lisa asendatakse käesoleva määruse lisa tekstiga;
                     
                  
                        2)
                     
                     
                        II lisa joonealuse märkuse (1) tekst asendatakse järgmisega:
                        
                                    „(1)
                                 
                                 
                                    Komisjoni veebipõhises registris esitatakse avalikult ainult korraldajate täielik nimi, kontaktisikute e-posti aadressid ning toetus- ja rahastamisallikatega seotud teave.
                                    Andmesubjektidel on õigus avaldada oma isikuandmete avaldamisele vastuseisu mõjuvatel õiguslikel põhjustel, mis on seotud nende isikliku olukorraga.“;
                                 
                              
                  
                        3)
                     
                     
                        VII lisa joonealuse märkuse (1) tekst asendatakse järgmisega:
                        
                                    „(1)
                                 
                                 
                                    Komisjoni veebipõhises registris esitatakse avalikult ainult korraldajate täielik nimi, kontaktisikute e-posti aadressid ning toetus- ja rahastamisallikatega seotud teave.
                                    Andmesubjektidel on õigus avaldada oma isikuandmete avaldamisele vastuseisu mõjuvatel õiguslikel põhjustel, mis on seotud nende isikliku olukorraga.“
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Artikli 1 punkt 1 hakkab kehtima alates 2. juulist 2019 või järgmisel päeval pärast seda, kui vastavalt Euroopa Liidu lepingu artikli 50 lõikele 3 lõpetatakse aluslepingute kohaldamine Ühendkuningriigi suhtes, olenevalt sellest, kumb kuupäev on hilisem.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 65, 11.3.2011, lk 1.
         
            (2)  Euroopa Ülemkogu 28. juuni 2018. aasta otsus (EL) 2018/937, millega määratakse kindlaks Euroopa Parlamendi koosseis (ELT L 165 I, 2.7.2018, lk 1).
         
            (3)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
         
            (4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).
      
      
         
            LISA
            ALLAKIRJUTANUTE MINIMAALNE ARV LIIKMESRIIGITI
            
                        Belgia
                     
                     
                        15 750 
                     
                  
                        Bulgaaria
                     
                     
                        12 750 
                     
                  
                        Tšehhi Vabariik
                     
                     
                        15 750 
                     
                  
                        Taani
                     
                     
                        10 500 
                     
                  
                        Saksamaa
                     
                     
                        72 000 
                     
                  
                        Eesti
                     
                     
                        5 250 
                     
                  
                        Iirimaa
                     
                     
                        9 750 
                     
                  
                        Kreeka
                     
                     
                        15 750 
                     
                  
                        Hispaania
                     
                     
                        44 250 
                     
                  
                        Prantsusmaa
                     
                     
                        59 250 
                     
                  
                        Horvaatia
                     
                     
                        9 000 
                     
                  
                        Itaalia
                     
                     
                        57 000 
                     
                  
                        Küpros
                     
                     
                        4 500 
                     
                  
                        Läti
                     
                     
                        6 000 
                     
                  
                        Leedu
                     
                     
                        8 250 
                     
                  
                        Luksemburg
                     
                     
                        4 500 
                     
                  
                        Ungari
                     
                     
                        15 750 
                     
                  
                        Malta
                     
                     
                        4 500 
                     
                  
                        Madalmaad
                     
                     
                        21 750 
                     
                  
                        Austria
                     
                     
                        14 250 
                     
                  
                        Poola
                     
                     
                        39 000 
                     
                  
                        Portugal
                     
                     
                        15 750 
                     
                  
                        Rumeenia
                     
                     
                        24 750 
                     
                  
                        Sloveenia
                     
                     
                        6 000 
                     
                  
                        Slovakkia
                     
                     
                        10 500 
                     
                  
                        Soome
                     
                     
                        10 500 
                     
                  
                        Rootsi
                     
                     
                        15 750